SCN พุ่งเกือบ 4% โบรกฯมองการขยายกำลังผลิต-ควบรวมกิจการหนุนกิจการเติบโต
SCN พุ่งเกือบ 4% โบรกฯมองการขยายกำลังผลิต-ควบรวมกิจการหนุนกิจการเติบโต
18 ก.พ. 2559

ผู้สื่อข่าวรายงานว่า บริษัท สแกน อินเตอร์ จำกัด (มหาชน) หรือ SCN โดย ณ เวลา 11.35 น.อยู่ที่ระดับ 6.65 บาท บวก 0.25 บาท หรือ 3.91% ด้วยมูลค่าซื้อขาย 13.86 ล้านบาท
 
บล.ซีไอเอ็มบี (ประเทศไทย) ระบุในบทวิเคราะห์วันนี้ (18 ก.พ.) แนะ”ซื้อ”หุ้น SCN ด้วยราคาเป้าหมาย 8.6 บาท โดย SCN เป็นผู้เล่นหลักของธุรกิจแก๊สปลายน้ำ ด้วยสถานีแก๊สที่เติบโตอย่างแข็งแกร่งมั่นคง ปัจจัยการเติบโตหลักมาจาก การขยายกำลังการผลิตและการควบรวมกิจการ
โดยกำลังการผลิตของก๊าซธรรมชาติสำหรับยานยนต์ (NGV) จะเพิ่มสูงขึ้นทั้งจากธุรกิจเดิม และการซื้อกิจการในปี 2559-2560 สนับสนุนโดยความต้องการใช้ NGV ที่แข็งแกร่ง และ iCNG จะเป็นธุรกิจที่สนับสนุนการเติบโตในปี 2560 ต่อไป ด้วยความสามารถในการแข่งขันและการเข้าถึงง่าย